Brits
Brits on linn Lõuna-Aafrika Vabariigis Loodeprovintsis Bojanala Platinumi ringkonnas, Madibengi valla halduskeskus. Britsi raudteejaam avati 1906. aastal, asula rajati 1924. aastal. Brits on saanud nime kohaliku farmeri Johannes Nicolaas Brits'i järgi, kelle farmi maadele linn ehitati. Lõuna-Aafrika Vabariigi 2011. aasta rahvaloenduse andmetel oli Britsi elanikest mustanahalisi aafriklasi 70,4%, valgeid 22,3%, värvilisi 3,6%, India või Aasia päritolu inimesi 2,7% ja teisi 0,9%. Tsvana keelt pidas emakeeleks 28,6%, afrikaani keelt 25,9%, sotho keelt 10,1%, tsonga keelt 10,1% ja teisi keeli 25,3%.